Udkast til AFGØRELSE TRUFFET AF DET BLANDEDE EØS-UDVALG om ændring af bilag XVIII (sundhed og sikkerhed på arbejdspladsen, arbejdsret og ligebehandling af mænd og kvinder) til EØS-aftalen - Udkast til Fællesskabets fælles stillingtagen - (forelagt af Kommissionen)

BEGRUNDELSE

1. Med henblik på at garantere retssikkerheden og homogenitet på det retlige område indarbejder Det Blandede EØS-udvalg al relevant fællesskabslovgivning i EØS-aftalen, så snart denne er vedtaget.

2. Det Blandede EØS-udvalg bør derfor vedtage vedlagte afgørelse om ændring af bilag XVIII til aftalen ved tilføjelse af nylig vedtaget fællesskabslovgivning på området sundhed og sikkerhed på arbejdspladsen, arbejdsret og ligebehandling af mænd og kvinder. Afgørelsen vedrører:

- 32000 L 0034: Europa-Parlamentets og Rådets direktiv 2000/34/EF af 22. juni 2000 (EFT L 195 af 1.8.2000, s. 41).

3. Forslaget omfatter tilpasningen, at forpligtelsen til at fremsende visse meddelelser, begrundelser og udtalelser til Europa-Parlamentet ikke gælder ikke for EØS-EFTA-staterne.

4. Artikel 1, stk. 3, litra a), i Rådets forordning (EF) nr. 2894/94 om visse gennemførelsesbestemmelser til EØS-aftalen bestemmer, at Rådet fastlægger Fællesskabets holdning til afgørelser om udvidelse af Fællesskabets lovgivning med væsentlig ændringer.

5. Rådet anmodes om at godkende vedlagte udkast til afgørelse, som skal træffes af Det Blandede EØS-udvalg. Kommissionen håber at kunne fremføre Fællesskabets holdning i Det Blandede EØS-udvalg i januar 2002.

Udkast til

AFGØRELSE TRUFFET AF DET BLANDEDE EØS-UDVALG

om ændring af bilag XVIII (sundhed og sikkerhed på arbejdspladsen, arbejdsret og ligebehandling af mænd og kvinder) til EØS-aftalen

DET BLANDEDE EØS-UDVALG HAR -

under henvisning til aftalen om Det Europæiske Økonomiske Samarbejdsområde som ændret ved protokollen om tilpasning af aftalen om Det Europæiske Økonomiske Samarbejdsområde, i det følgende benævnt "aftalen", særlig artikel 98, og

ud fra følgende betragtninger:

(1) Bilag XVIII til aftalen blev ændret ved afgørelse nr. ... truffet af Det Blandede EØS-udvalg den... [1].

[1] EFT L ...

(2) Europa-Parlamentets og Rådets direktiv 2000/34/EF af 22. juni 2000 om ændring af Rådets direktiv 93/104/EF om visse aspekter i forbindelse med tilrettelæggelse af arbejdstiden, for at omfatte sektorer og aktiviteter, der er undtaget fra dette direktiv [2] skal indarbejdes i aftalen -

[2] EFT L 195 af 1.8.2000, s. 41.

TRUFFET FØLGENDE AFGØRELSE:

Artikel 1

Følgende indsættes i punkt 28 (Rådets direktiv 93/104/EF) i bilag XVIII til aftalen:

', ændret ved:

- 32000 L 0034: Europa-Parlamentets og Rådets direktiv 2000/34/EF af 22. juni 2000 (EFT L 195 af 1.8.2000, s. 41).

Direktivets bestemmelser gælder i forbindelse med aftalen med følgende tilpasning:

Den i artikel 17, stk. 2, punkt 2.4, litra a), i), anførte forpligtelse til at fremsende visse meddelelser, begrundelser og udtalelser til Europa-Parlamentet gælder ikke for EFTA-stater eller EFTA-institutioner.'

Artikel 2

Teksterne til direktiv 2000/34/EF på islandsk og norsk, som offentliggøres i EØS-tillægget til De Europæiske Fællesskabers Tidende, er autentiske.

Artikel 3

Denne afgørelse træder i kraft den , forudsat at Det Blandede EØS-udvalg har modtaget alle fornødne meddelelser i henhold til aftalens artikel 103, stk. 1 [3].

[3] [Ingen forfatningsmæssige krav angivet.] [Forfatningsmæssige krav angivet.]

Artikel 4

Denne afgørelse offentliggøres i De Europæiske Fællesskabers Tidendes EØS-afsnit og EØS-tillæg.

Udfærdiget i Bruxelles, den ..

På Det Blandede EØS-udvalgs vegne

Formand

Sekretærer for Det Blandede EØS-udvalg